stanford-oval/wikipedia huggingface dataset:
גורדי שחקים בניו יורק
גורדי שחקים בבנייה ומוצעים > הצעה

| שם | גובה במטרים (רגל) | קומות | שנה | הערות |
| --- | --- | --- | --- | --- |
| Hudson Spire | 549 (1,800) | 110 | — |  |
| 217 West 57th Street | 433 (1,423) | 88 | 2018 |  |
| 111 West 57th Street | 411 (1,350) | 74 | 2016 |  |
| 30 Hudson Yards | 374 (1,227) | 80 | 2018 |  |
| One Manhattan West | 371 (1,216) | 66 | 2015 |  |
| Tower Verre | 320 (1,050) | 82 | — |  |
| 3 Hudson Boulevard | 315 (1,034) | 66 | 2018 |  |
| 35 Hudson Yards | 305 (1,000) | 79 | 2017 |  |
| 22 Thames Street | 293 (960) | 70 | 2017 |  |
| 220 Central Park South | 290 (951) | 65 | 2017 |  |
| Two Manhattan West | 285 (935) | 60 | 2015 |  |
| 520 Park Ave | 238 (780) | 51 | 2017 |  |
| 41 East 22nd Street | 237 (778) | 58 | — |  |
| מרכז הסחר העולמי 5 | 226 (743) | 42 | — |  |
| 685 First Avenue | 219 (719) | 69 | — |  |
| 610 Lexington Avenue | 217 (712) | — | — |  |
| 700 1st Avenue Tower I | 210 (689) | 66 | — |  |

| 708 First Avenue | 203 (666) | 45 | — |  |
| CityPoint Tower III | — | 65 | — |  |
| Nobu Hotel and Residences | 198 (650) | 62 | — |  |
| 700 1st Avenue Tower II | 192 (630) | 60 | — |  |
| 514 11th Avenue | — | 60 | — |  |
| 78 Trinity Place | — | 60 | — |  |
| 160 West 62nd Street | 189 (621) | 57 | — |  |
| 700 1st Avenue Tower III | 183 (600) | 57 | — |  |
גורדי שחקים שנהרסו

רשימה זו כוללת את גורדי השחקים בעיר ניו יורק שנהרסו וגובהם היה לפחות 152 מטרים (500 רגל).
| שם | תמונה | גובה במטרים (רגל) | קומות | הושלמו בשנת | נהרסו בשנת | הערות |
| --- | --- | --- | --- | --- | --- | --- |
| מרכז הסחר העולמי 1 (המקורי) |  | 480 (526 כולל האנטנה)(1368) | 110 | 1972 | 2001 | נהרס בפיגועי 11 בספטמבר. היה הבניין הגבוה ביותר בעולם בין השנים 1972-1973 |
| מרכז הסחר העולמי 2 (המקורי) |  | 480 (1,362) | 110 | 1973 | 2001 | נהרס בפיגועי 11 בספטמבר |
| בניין סינגר |  | 187 (612) | 47 | 1908 | 1968 | נהרס ביוזמת בעליו. במקומו הוקם בניין ליברטי פלאזה 1. היה הבניין הגבוה בעולם בין השנים 1908-1909. |
| מרכז הסחר העולמי 7 (המקורי) |  | 174 (570) | 47 | 1987 | 2001 | נהרס בפיגועי 11 בספטמבר |
| בניין דויטשה בנק |  | 158 (517) | 39 | 1974 | 2011 | נהרס לאחר נזק משמעותי עקב פיגועי 11 בספטמבר |
סדר כרונולוגי של גורד השחקים הכי גבוה בעיר

זו רשימת הבניינים שהחזיקו בתואר "הבניין הגבוה ביותר בעיר ניו יורק". כנסיית השילוש הקדוש ובניין אמפייר סטייט החזיקו בתואר פעמיים לאחר שהבניינים שהיו גבוהים מהם נהרסו.
היה גם הבניין הגבוה בעולם באותה תקופה בה היה הבניין הגבוה בניו יורק
| שם | תמונה | כתובת | השנים שבהן היה הגבוה ביותר בעיר | גובה במטרים (רגל) | קומות | הערות |
| --- | --- | --- | --- | --- | --- | --- |
| הכנסייה הגרמנית הפרוטסטנטית |  | Fort Amsterdam | 1643–1846 | לא ידוע | 1 | נהרסה |
| כנסיית השילוש הקדוש |  | 06.0ברודוויי 79 | 1846–1853 | 85 (279) | 1 |  |
| מצפה לטינג (1856-1853) |  | 06.0רחוב 42 והשדרה החמישית | 1853–1854 | 96 (315) | 3 | גובהו קטן ב-23 מטרים בשנת 1854. נשרף בשנת 1856  |
| כנסיית השילוש הקדוש |  | 06.0ברודוויי 79 | 1854–1890 | 85 (279) | 1 |  |
| בניין ניו יורק העולמי (1890–1955) |  | 12.0רחוב פרנקפורט | 1890–1899 | 106 (348) | 20 | החזיק בתואר הבניין הגבוה בעיר ניו יורק יחד עם בניין חברת הביטוח מנהטן לייף בין השנים 1894–1899. נהרס בשנת 1955  |
| בניין חברת הביטוח מנהטן לייף (1894–1930) |  | 05.0 ברודוויי 64–70 | 1894–1899 | 106 (348) | 18 | החזיק בתואר הבניין הגבוה בעיר ניו יורק יחד עם בניין ניו יורק העולמי בין השנים 1894–1899 נהרס בין השנים 1963-1964 |
| בניין פארק רו |  | 03.0 פארק רו 13–21 | 1899–1908 | 119 (391) | 30 |  |
| בניין סינגר (1908–1968) |  | 07.0149 ברודוויי | 1908–1909 | 187 (612) | 47 | נהרס בשנת 1968 |
| בניין חברת הביטוח מטרופוליטן לייף |  | 01.01 שדרת מדיסון | 1909–1913 | 213 (700) | 50 |  |
| בניין וולוורת' |  | 08.0 ברודוויי 233 | 1913–1930 | 241 (792) | 57 |  |
| וול סטריט 40 |  | 04.0וול סטריט 40 | 1930 | 283 (927) | 70 |  |
| בניין קרייזלר |  | 11.0 שדרת לקסינגטון 405 | 1930–1931 | 319 (1,046) | 77 |  |
| בניין אמפייר סטייט |  | 09.0השדרה החמישית 350 | 1931–1972 | 381 (1,250) | 102 |  |
| מגדלי התאומים (1972–2001) |  | 01.0מרכז הסחר העולמי 1 | 1972–2001 | 417 (1,368) | 110 | נהרסו בפיגועי 11 בספטמבר |
| בניין אמפייר סטייט |  | 09.0השדרה החמישית 350 | 2001–2013 | 381 (1,250) | 102 |  |
| מגדל החירות |  | 09.0מרכז הסחר העולמי 1 | מאז שנת 2013 | 541 (1,776) | 104 |  |
ראו גם

גורדי שחקים מוקדמים
פרשת הקשר בין לשכת נתניהו לממשלת קטר

פרשת הקשר בין לשכת נתניהו לממשלת קטר, המכונה גם קטרגייט, היא פרשה ביטחונית המתייחסת לחשדות לניגוד עניינים ולפגיעה בביטחון המדינה בזמן מלחמת חרבות ברזל, כאשר יועציו הבכירים של ראש הממשלה בנימין נתניהו קיבלו תשלומים מקטר בתמורה לקידום האינטרסים שלה בישראל. קטר היא תומכת מרכזית של ארגון הטרור חמאס, בו נלחמת ישראל, ומקום מושבם של ראשי הלשכה המדינית של חמאס, אם כי אינה מוגדרת בחוק הישראלי כמדינת אויב.
ב-27 בפברואר 2025 פורסם כי היועצת המשפטית לממשלה גלי בהרב-מיארה החליטה על פתיחה בחקירה פלילית אודות הקשר בין אלי פלדשטיין, יונתן אוריך וישראל איינהורן, דוברו ויועציו של נתניהו, לבין גורמים בקטר. החקירה תתבצע על-ידי שב"כ ומשטרת ישראל.
רקע

בתחילת המאה ה-21 מימנה קטר ארגוני טרור כגון חמאס, אל-קאעדה והמדינה האסלאמית. רשת אל ג'זירה, שהוקמה על ידי אמיר קטר, מאדירה ארגוני הטרור ומסייעת להם בהפצת מסריהם. מספר מדינות במזרח התיכון חסמו את הערוץ, בהן ירדן, ערב הסעודית, ישראל ואיחוד האמירויות.בשנים שלפני טבח שבעה באוקטובר העבירה קטר כספים למימון ממשל חמאס ברצועת עזה, לרבות הזרוע הצבאית גדודי עז א-דין אל-קסאם, בטענה שהכסף "מועבר למשפחות העניות ביותר ברצועת עזה ובתיאום עם ממשלות ישראל וארצות הברית". בין 2007 ל-2014 נעשה המימון ללא מעורבות ישראלית או אמריקאית. אחרי מבצע צוק איתן ב-2014 ועד שנת 2018 עברו הכספים דרך הרשות הפלסטינית. ב-2018 הרשות סירבה להמשיך בהעברת הכספים, גם במחיר מיטוט חמאס. בעקבות זאת פנה ראש ממשלת ישראל, בנימין נתניהו, במכתב לקטרים וביקש את המשך העברת הכספים למימון החמאס באופן ישיר במזוודות מזומנים. שר האוצר בממשל טראמפ, סטיבן מנוצ'ין, שלח אף הוא מכתב בו התחייב שהכספים שיועברו לשלטון חמאס לא ייחשבו כאילו נועדו למימון טרור. לאחר טבח שבעה באוקטובר היו בישראל שהאשימו את קטר במימון טרור ובאחריות לטבח עקב תמיכתה בחמאס, וראש הממשלה לשעבר נפתלי בנט אף כינה אותה "אויב".
בדצמבר 2022 נחשפה פרשת השחיתות הקטרית בפרלמנט האירופי בה הואשמו פקידי הפרלמנט האירופי, לוביסטים ובני משפחותיהם בפעילות למען ממשלת קטר תמורת שוחד, ועסקו בשחיתות, הלבנת הון ופשע מאורגן. במסגרת הפרשה פשטו רשויות אכיפת החוק של בלגיה, איטליה ויוון על ביתה של סגנית נשיא האיחוד האירופי מטעם יוון, אווה קאילי, ועל בתים של מספר נאשמים אחרים, תפסו 1.5 מיליון אירו במזומן, והחרימו מחשבים וטלפונים ניידים. רשויות המשפט האשימו ארבעה אנשים בעבירות שחיתות, הלבנת הון ופשע מאורגן.
לאור זאת, ממשלת קטר משקיעה רבות בקידום האינטרסים שלה והשפעתה בעולם. כך, למשל, בשני העשורים הראשונים של המאה ה-21 השקיעה קטר סכומי עתק כתרומות לאוניברסיטאות בארצות הברית במטרה לקדם את תדמיתה הבינלאומית ואת האינטרסים שלה.
הפרשה

ב-22 בדצמבר 2023 פרסם אלוף-משנה במילואים יגאל כרמון ממכון המחקר ממרי כי מתכתובות של פרויקט רייבן של ה-NSA עולה שקטאר העבירה בין 2012 ל-2018 כ-50 מיליון דולרים לחשבון הבנק של בנימין נתניהו במסווה של תרומה לקמפיין הבחירות של מפלגת "הליכוד" במטרה לאפשר את הזרמת הכספים שלה להתנחלויות ה"פלסטיניות" ברצועת עזה ולארגוני הטרור ה"פלסטיני" הפועלים בה. הדבר הורחב בפרסום נוסף של כרמון ב-30 ביוני 2024. אין ראיות כי נתניהו קיבל את הכסף, רק שהסכום הוצע לו במסגרת פעילות ממשלתית של קטאר. לדברי גור מגידו, יתכן שהמקור שמכר את המידע לממרי ושנחשב מקור אמין לעולם הערבי, זייף את המסמך.
ב-21 בנובמבר 2024 חשף כתב העיתון "הארץ" בר פלג כי בשנת 2022, יונתן אוריך, ששימש יועצו התקשורתי של בנימין נתניהו, עבד במקביל בחברת "פרספשן" בקמפיין שנוהל עבור קטר. הקמפיין נועד לשפר את תדמיתה של קטר לקראת מונדיאל 2022, וזאת על רקע ביקורת שהועלתה כלפי המדינה בשל פגיעות בזכויות אדם וסיוע שהיא מעניקה לארגוני טרור. אוריך הכחיש את הדברים. בפברואר 2025 דיווח כתב "כאן 11", רועי ינובסקי, כי בידיו מסמכים נוספים של החברה המתייחסים לקמפיין, שכלל גם מיקוד בקהילות יהודיות וישראליות, אך אוריך המשיך להכחיש.
ב-10 בפברואר 2025 פרסם עופר חדד בחדשות 12 כי ישראל איינהורן, עופר גולן, יונתן אוריך ואלי פלדשטיין, שהיו יועצי תקשורת של בנימין נתניהו, הועסקו במקביל על ידי ממשלת קטר וחברות יחסי ציבור בבעלותה כדי לקדם אינטרסים של קטר אצל הצמרת המדינית והביטחונית בישראל. העיתונאי ניר דבורי טען כי קיבל מפלדשטיין ידיעות העשויות לקדם את תדמיתה של קטר, ואף פרסם את חלקן.
ד"ר אודי לוי, בכיר "המוסד" לשעבר, טען ב-12 בפברואר 2025 כי קטר פנתה לבכיר אחר ממשרד ראש הממשלה בישראל כדי שזה יפנה לשכור את שירותיו של עורך דין ישראלי בכיר, אל מול תביעות של משפחות שכולות ישראליות כנגדה.
ב-13 בפברואר 2025 פורסם כי גם תת-אלוף (מיל') אלי בן-מאיר, ששימש ראש צוות התחקירים בנושא "המודיעין בפיקוד הדרום לפני טבח שבעה באוקטובר", הוא אחד הבעלים של חברת "קויוס", שעבדה בקידום אינטרסים של קטר אל מול הצמרת הביטחונית של ישראל. בן מאיר הגיב שהוא שותף לא פעיל בחברה.
רביב דרוקר פרסם בערוץ 13 כי יועץ אמריקני העובד עבור ממשלת קטר שכר את שרותיו של אלי פלדשטיין כדי לשפר את יחסי הציבור של קטר בישראל. על פי דרוקר, פלדשטיין סייע בארגון ביקורו של עורך הג'רוזלם פוסט, צביקה קליין, בקטר, ביקור שכלל פגישות עם בכירים בממשלת קטר, והפצת מסרים של ממשלת קטר בתקשורת הישראלית.
ב-15 בפברואר 2025, בתגובה לפנייה של חבר הכנסת גלעד קריב, הודיע שירות הביטחון הכללי שהוא בודק את מעורבות קטר בלשכת ראש ממשלת ישראל.
התנועה לאיכות השלטון דרשה פומבית לפתוח בחקירה פלילית נגד פלדשטיין בשל "ניגוד עניינים חמור ופגיעה בביטחון המדינה".
ב-27 בפברואר 2025 פורסם כי היועצת המשפטית לממשלה גלי בהרב-מיארה החליטה על פתיחה בחקירה פלילית אודות הקשר בין אלי פלדשטיין, יונתן אוריך וישראל איינהורן, דוברו ויועציו של נתניהו, לבין גורמים בקטר. החקירה תתבצע על-ידי שב"כ ומשטרת ישראל.
ב-11 במרץ 2025 הוצא  על ידי בית המשפט צו איסור פרסום על פרטי הפרשה, לרבות פרסומים ברשתות החברתיות, ציטוט או הפניה לכלי תקשורת זרים ורמז ישיר או עקיף לקיומה של כל עובדה הנוגעת לנושא.
תגובות לפרשה

לנוכח הפרסומים דרשו ראש האופוזיציה, יאיר לפיד, ויו"ר מפלגת הדמוקרטים, יאיר גולן, לפתוח בחקירה כנגד ראש הממשלה נתניהו ואנשי לשכתו בגין עבירות ביטחוניות שעלולות, על פי גולן, להגיע עד בגידה במדינה. בתגובה, מפלגת הליכוד טענה כי גולן "מתיר את דמם" של ראש הממשלה ואנשיו, וכי הפרסומים הם "פייק ניוז מוחלט".
בכירים לשעבר במערכת הביטחון הישראלית פרסמו מכתב המגולל את פרטי הפרשה ומציב דרישה לחקירת נתניהו ויועציו באשמת בגידה. במכתב נכתב כי הפרשה "עשויה להוות סכנה ממשית לביטחון הלאומי". בין החתומים על המכתב ראש הממשלה והרמטכ"ל לשעבר אהוד ברק, שבעה אלופים במילואים, והמשנה לשעבר לראש השב"כ, אריה פלמן.
במהלך הפגנות ההמחאה נגד הרפורמה המשפטית, מספר נאומים ומיצגים התייחסו לפרשה.
בעקבות הכרזתו של נתניהו על פיטורי רונן בר התראיין יושב ראש האפוזיציה, יאיר לפיד, ואמר כי פיטורי בר נובעים מחקירת הפרשה.
מפכ"ל המשטרה לשעבר, רוני אלשייך, טען בכנס "חומת מגן" ב-17 במרץ 2025 כי לאור פיטורי רונן בר מתפקיד ראש השב"כ, "בהקשר הקטארי - מתחזקת חומרת החשדות נגד נתניהו".
לעומת זאת כתב ראש הממשלה, בנימין נתניהו, ליועצת המשפטית לממשלה, גלי בהרב-מיארה, שהחקירה בפרשה זו "הומצאה יש מאין כדי לפגוע בסמכותו של ראש הממשלה וממשלת ישראל, ונועדה לטרפד ולכבול את ידיה של הממשלה מקיום כל דיון עתידי על סיום תפקידו של ראש השב"כ. זו שיטה שקופה להפקעת הסמכות מהדרג המדיני הנבחר והעברתו לפקידים".
ראו גם

תמיכת קטר בחמאס
יחסי ישראל–קטר
טרור בחסות קטר
פרשת גניבת והדלפת המסמכים המסווגים
מבצע השפעה
טסלה (חברה)

| --- | --- |


 נתונים כלליים
 סוג:  חברה ציבורית
 בורסה:  נאסד"ק (29 ביוני 2010–TSLA)  Xetra (TL0)  הבורסה לניירות ערך בפרנקפורט (TL0)  הבורסה לניירות ערך בלונדון (0R0X) 
 מייסדים:  מרטין אברהארד מארק טארפנינג ג'יי.בי. שטראובל איאן רייט 
 תקופת הפעילות:  2003–הווה (כ־22 שנים)
 חברות בנות:  SolarCity  Tesla Grohmann Automation 
 מיקום המטה:  טקסס אוסטין, טקסס
 שליטה בחברה:  אילון מאסק
 בעלות:  אילון מאסק (21%) טויוטה (0.27%) דיימלר א.ג (0.14%)
 ענפי תעשייה:  תעשיית הרכב, תעשייה סולארית, תעשיית הסוללות 
 מוצרים עיקריים:  מכוניות חשמליות מערכות הנעה חשמליות
 הכנסות:  96.8 מיליארד דולר (2023)
 רווח תפעולי:  8,891,000,000 דולר אמריקאי (נכון ל־2023) 
 רווח:  15 מיליארד דולר (2023)
 הון עצמי:  30,189,000,000 דולר אמריקאי (נכון ל־31 בדצמבר 2021) 
 יו"ר:  Robyn Denholm 
 מנכ"ל:  אילון מאסק
 עובדים:  140,000 (2023)
  
 https://www.tesla.com
 
טסלה בע"מ (באנגלית: .Tesla, Inc), לשעבר טסלה מוטורס (באנגלית: .Tesla Motors, Inc), היא חברה אמריקאית בינלאומית העוסקת בייצור כלי רכב המבוססים על הנעה חשמלית, ייצור ואחסון של אנרגיה סולארית, ופיתוח טכנולוגיות של אנרגיה נקייה. החברה נוסדה ב-2003 ושמה הוא מחווה לממציא ניקולה טסלה. מטה החברה ממוקם באוסטין, בירת מדינת טקסס שבארצות הברית. נמנית עם החברות המרכיבות את מדד S&P 500. בנובמבר 2024 חצה שווי השוק של החברה את רף טריליון דולר.
היסטוריה > הקמת החברה

החברה התאגדה בשם "Tesla Motors, Inc." ביולי 2003 על ידי מרטין אברהארד (אנ') ומארק טרפנינג (אנ'). הם התרשמו מכך שהצרכנים הגיבו בחיוב למכונית החשמלית של חברת ג'נרל מוטורס ה-EV1 ורצו להקים חברה שתייצר מכוניות חשמליות בלבד. אבהארד היה המנכ"ל וטרפנינג מנהל הכספים. איאן רייט הצטרף לחברה זמן קצר אחר כך. בפברואר 2004 גייסה החברה כסף ממשקיעים (סבב A) ואילון מאסק, אשר מכר את חלקו בחברת פייפאל בכמאה מיליון דולר השקיע 6.5 מיליון דולר בחברה. הוא היה לבעל המניות הגדול בחברה והתמנה ליו"ר הדירקטוריון שלה. במאי 2004 הצטרף ג'רמי סטאובלר לחברה כמנהל טכנולוגיות ראשי. מאסק הוביל את סיבוב הגיוס השלישי של החברה, בסך 40 מיליון דולר במאי 2006, בו השקיעו יזמים בולטים, כולל מייסדי גוגל, סרגיי ברין ולארי פייג', ונשיא eBay לשעבר, ג'ף סקול. סבב רביעי בסך 45 מיליון דולר, במאי 2007, הביא את סך הגיוסים של החברה ליותר מ-105 מיליון דולר.
היסטוריה > המכונית הראשונה: רודסטר ופיתוח מנועים חשמליים

בשנת 2005 חתמה החברה חוזה ייצור עם קבוצת לוטוס הבריטית, שיצרה עבורה את רוב רכיבי דגם המכונית הראשון של החברה, למעט רכיבי המנוע החשמלי. דגם זה, שכונה רודסטר, מכונית ספורט המבוססת על הדגם לוטוס אליז וחלקה איתו רכיבים שונים, אף שלוטוס ייצרה חלקים אחרים עבור הרודסטר של טסלה באופן בלעדי. דגם הרודסטר היה הרכב הראשון שתוכנן לשימוש עם סוללת יוני ליתיום שסיפקה לו טווח נסיעה של כ-320 קילומטר לכל טעינה. שילדת הרכב יוצרה מסיבי פחמן המספקים קשיחות גבוהה במשקל נמוך וביצועי התאוצה מ-0 ל-100 קילומטר לשעה עמדו על 3.7 שניות. החברה החלה לקבל הזמנות מקדמות על הרכב מלמעלה מאלף אנשים בארצות הברית לבדה. יותר ממאתיים מהם שילמו את המחיר המלא מראש, 300 שילמו 50%, שהיה המינימום הנדרש כפיקדון. האחרים שילמו 5,000 דולר למקום ברשימת המתנה. אך החברה לא מצאה מנגנון תמסורת שיכול לטפל במומנט העצום שיוצר המנוע החשמלי, והשקת הרכב התעכבה. החברה לא יכלה להבטיח ללקוחות מה יהיה המחיר שבו יקבלו את המכונית ולא את מועד המסירה. בנוסף אזל המימון של החברה והיא נזקקה להון נוסף.
במהלך 2007 פנה אילון מאסק ודירקטוריון טסלה מוטורס לאיש העסקים הישראלי זאב דרורי במטרה שישמש כמנכ"ל, לאור ניסיונו בתעשיית הרכב, זאת לאחר שראיינו קרוב למאה מועמדים. בדצמבר 2007, דרורי מונה לנשיא ומנכ"ל טסלה מוטורס במקום אברהארד שהודח. על דרורי הוטלה המשימה להוציא לשוק את האב טיפוס של הרודסטר שהחברה התקשתה להשלים, דבר שהוא הצליח לעשות באוגוסט 2008.
בנוסף הגה דרורי את הרעיון לרשום הכנסות מ"קרדיטים" רגולטוריים. זאת לאחר ש-11 מדינות בארצות הברית דרשו מיצרניות הרכב למכור אחוז מסוים של מכוניות שאינן מזהמות את האוויר. טסלה, ש-100% ממכוניותיה פועלות עם מנוע חשמלי שלא יוצר זיהום אוויר, החלה לקבל "קרדיטים" על כך. דרורי פנה לאנשי ממשל ביקש וקיבל היתר למכור אותם הלאה ליצרניות רכב שלא עומדות במכסת הממשל. המטרה של השיטה להטיל קנסות על חברות מזהמות ולתגמל חברות לא מזהמות. המהלך סייע לחברה לייצור מקור הכנסות נוסף ורווחי. כך לדוגמה, בשנת 2020 רשמה החברה לראשונה רווח משמעותי של כמיליארד דולר, אך רובו היה עקב "קרדיטים" שמכרה ליצרניות אחרות. דרורי גם יזם מהלך לקבלת הלוואות מהממשל האמריקני להשקעה במפעל החברה הראשון וגייס לחברה מספר בכירים מיצרניות רכב וותיקות.
באוקטובר 2008, אילון מאסק נכנס לתפקיד המנכ"ל. זאת לאחר שמאסק הוביל סיבוב גיוס הון בסך 40 מיליון דולר לשם המשך פעילותה, והחליט לקחת את תפקיד המנכ"ל. דרורי עבר לדירקטוריון החברה כסגן יו"ר, שימש כיועץ למאסק במשך מספר שנים, אך אחר כך עזב את החברה. טסלה הודיעה באותה עת כי הייצור הסדרתי של הרודסטאר יחל במפעל של לוטוס בבריטניה, אך לבסוף קיבלה הזדמנות לרכוש מפעל קיים של גנרל מוטורס וטיוטה בפרימונט קלפורניה, לאחר פשיטת הרגל של ג'נרל מוטורס.
בקיץ 2008 החלה החברה לייצר את דגם הרודסטר ועד ינואר 2009 מסרה 147 מכוניות. הדגם שווק במחיר בסיס של 109 אלף דולר. ב-2009 גייסה טסלה משאבים נוספים ואף זכתה להלוואות בריבית נמוכה של 465 מיליון דולר ממשרד האנרגיה האמריקני. באותה שנה חברת דיימלר הגרמנית, בעלת השליטה במרצדס-בנץ, רכשה כעשרה אחוזים מטסלה. השקעות אלו שימשו לקידום התכנון של דגם חדש של מכונית סדאן שכונתה מודל S. דגם זה יועד להימכר במחצית המחיר של דגם הרודסטר והיה חלק מהתוכנית העסקית של החברה לקדם את ייצורם של כלי רכב חשמליים לקהל הרחב, בניגוד לדגם הרודסטר היוקרתי שיוצר עבור פלח צרכנים מצומצם ונועד לסייע בקידום הפיתוח של המנועים החשמליים.
הנפקת החברה ונסיקת שוויה

ביוני 2010 יצאה טסלה בהנפקה ראשונה בבורסת נאסד"ק. הייתה זו ההנפקה הראשונה של יצרן רכב אמריקני מאז ההנפקה של פורד בשנת 1956. עד מרץ 2012 מכרה טסלה כ-2,250 יחידות מדגם רודסטר. באותה עת היא הפסיקה לקבל הזמנות לדגם זה ולא תמשיך כנראה את ייצורו, עם סיום החוזה עם קבוצת לוטוס.
בנובמבר 2020 הוכרז שטסלה תצטרף למדד S&P 500. בשבוע שלאחר ההכרזה זינקה המנייה בכמעט 20%, והעלתה את שווי החברה לראשונה אל מעל 500 מיליארד דולר. בסוף 2024 עמד שווי החברה על כ-1,350 מיליארד דולר
הנפקת החברה ונסיקת שוויה > טסלה מודל S

דגמי מודל S החלו להימסר ביוני 2012, לאחר שהתקבלו כ-6,500 הזמנות מראש. הם מיוצרים במפעל טסלה בקליפורניה שהוקם על בסיס מפעל ששימש בעבר מיזם משותף של טויוטה וג'נרל מוטורס.
דגם מכונית הסדאן היוקרתית, טסלה S, זכה לביקורות טובות בעיתונות הרכב ולדירוג בטיחות גבוה. בעקבות ההצלחה הראשונית בשיווק דגם זה עלתה מניית החברה בבורסת נאסד"ק במאות אחוזים בשנת 2013. במקביל החלה טסלה לפרוס רשת של נקודות הטענה ברחבי ארצות הברית ואירופה.
ב-9 באוקטובר 2014, הודיעה החברה על דגם P85D, דגם זה מהווה שדרוג לטסלה S ובכלל זה, התקנת שני מנועים במקום אחד, שילוב של "בקרת שיוט מסתגלת" הנשענת על מצלמות, מכ"ם וחיישני אולטרה-סאונד ואופציה לשני סוגי סוללה (הנבדלים זה מזה בעיקר בקיבול ובהתאם, שמאפשרים טווחי נסיעה שונים באותם תנאי דרך והתנהגות נהג).
"בקרת השיוט המסתגלת" כוללת יכולת שמירת מהירות, יכולת לקרוא שלטים של "מהירות מרבית מותרת" ועדכון אוטומטי של מהירות היעד, שמירת מרחק ממכוניות ומעבר נתיבים על ידי הפעלה של איתות הצד בלבד, באופן אוטומטי. בעדכון גרסה שיצא בינואר 2016 למערכת ההפעלה של רכבי טסלה, נוספו אפשרויות של נהיגה ללא נהג ובכלל זה חנייה ויציאה מחנייה כשהנהג מחוץ לרכב.
לפי נתוני היצרן, דגם זה מאיץ ממצב עמידה למהירות של 60 מייל יבשתי לשעה ב-3.2 שניות - האצה המתאימה לרכבי ספורט עוצמתיים יותר מאשר לרכב מנהלים.
לפי נתוני החברה, עד ינואר 2014, היא סיפקה מעל 25,000 מכוניות מדגם S.
בספטמבר 2015 פתחה החברה מפעל ייצור שני בעיר טילבורך שבהולנד, במטרה לייצר את רכבי החברה עבור השוק האירופאי. בחודש אוקטובר באותה שנה הודיע מאסק על כוונתה של טסלה להתחיל ייצור של רכבי החברה בסין בתוך שנתיים, מתוך מטרה להוזיל את עלויות הייצור בשליש ולהגדיל את נפח המכירות במדינה.
באפריל 2017 עשתה החברה ריקול לשני שלישים מהרכבים שייצרה ב-2016 בשל בעיה בבלם החנייה האלקטרוני.
בחודש ינואר 2021, החברה עדכנה את עיצוב הפנים של הדגם והכריזה על שני דגמים חדשים, Plaid ו-+Plaid. שלושת המנועים יפיקו מעל ל-1000 כוחות סוס, כאשר טווח הסוללה יעלה על 800 קילומטרים. לטענת החברה, הדגם יאיץ מאפס למאה קילומטר בשעה תוך פחות משתי שניות.
במאי 2021 ביצעה טסלה עדכון תוכנה במודל S ובכך פגעה בביצועי הסוללה (טווח וטעינה) בלי להודיע ללקוחות, ועל כך הטיל בית המשפט בנורווגיה קנס של 16,000 דולר לכל לקוח של מודל S בנורווגיה.
מפעלי טסלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לטסלה קונספט של מפעלים גדולי ממדים וכאלה שממעטים להשתמש בקבלני משנה תוך ייצור והרכבה של מקסימום רכיבים בעצמם, הנקרא "גיגה-מפעל" (GigaFactory). מפעלים אלו גם מייצרים באמצעות פאנלים סולריים חלק ניכר מהחשמל שהם צורכים. מפעלי הענק של טסלה כוללים את גיגה ברלין, גיגה נבדה, גיגה שאנגחאי, גיגה טקסס, גיגה ניו יורק. מפעל נוסף ליד מונטריי שבמקסיקו נמצא בתהליך בניה.
פריצות דרך במודל העסקי של החברה > נתוני מכירות

| רבעון | מצטבר  יצור | סה"כ  יצור | מודל S מכירות | מודל X מכירות | מודל 3 + מודל Y מכירות | סה"כ מכירות | במעבר | הערות |
| --- | --- | --- | --- | --- | --- | --- | --- | --- |
| Q1 2013 |  ? | 5,000+ | 4,900 |  |  | 4,900 |  |  |
| Q2 2013 |  ? |  ? | 5,150 |  |  | 5,150 |  |  |
| Q3 2013 |  ? |  ? | 5,500+ |  |  | 5,500+ |  |  |
| Q4 2013 | ~34,851 | 6,587 | 6,892 |  |  | 6,892 |  |  |
| Q1 2014 | ~41,438 | 7,535 | 6,457 |  |  | 6,457 |  |  |
| Q2 2014 | ~48,973 | 8,763 | 7,579 |  |  | 7,579 |  |  |
| Q3 2014 | ~57,736 | ~7,075 | 7,785 |  |  | 7,785 |  |  |
| Q4 2014 | 64,811 | 11,627 | 9,834 |  |  | 9,834 |  |  |
| Q1 2015 | 76,438 | 11,160 | 10,045 |  |  | 10,045 |  |  |
| Q2 2015 | 89,245 | 12,807 | 11,532 |  |  | 11,532 |  |  |
| Q3 2015 | 102,336 | 13,091 | 11,597 | 6 |  | 11,603 |  |  |
| Q4 2015 | 116,373 | 14,037 | 17,272 | 206 |  | 17,478 |  |  |
| Q1 2016 | 131,883 | 15,510 | 12,420 | 2,400 |  | 14,820 | 2,615 |  |
| Q2 2016 | 150,228 | 18,345 | 9,764 | 4,638 |  | 14,402 | 5,150 |  |
| Q3 2016 | 175,413 | 25,185 | 16,047 | 8,774 |  | 24,821 | 5,065 |  |
| Q4 2016 | 200,295 | 24,882 | 12,700 | 9,500 |  | 22,254 | 6,450 |  |
| Q1 2017 | 225,713 | 25,418 | ~13,450 | ~11,550 |  | 25,051 | ~4,650 |  |
| Q2 2017 | 251,421 | 25,708 | ~12,000 | ~10,000 |  | 22,026 | ~3,500 |  |
| Q3 2017 | 276,757 | 25,336 | 14,065 | 11,865 | 222 | 26,137 | 4,820 |  |
| Q4 2017 | 301,322 | 24,565 | ~15,200 | ~13,120 | 1,542 | 29,967 | 3,380 |  |
| Q1 2018 | 335,816 | 34,494 | 11,730 | 10,070 | 8,182 | 29,997 | 6,100 |  |
| Q2 2018 | 389,155 | 53,339 | 10,930 | 11,370 | 18,440 | 40,740 | 15,058 |  |
| Q3 2018 | 469,297 | 80,142 | 14,470 | 13,190 | 56,065 | 83,725 | 11,824 |  |
| Q4 2018 | 555,852 | 86,555 | 13,500 | 14,050 | 63,359 | 90,700 | 2,907 |  |
| Q1 2019 | 632,952 | 77,100 | 12,100 | 12,100 | 50,900 | 63,000 | 10,600 |  |
| Q2 2019 | 720,000 | 87,048 | 17,650 | 17,650 | 77,550 | 95,200 | 7,400 |  |
| Q3 2019 | 816,155 | 96,155 | 17,483 | 17,483 | 79,703 | 97,186 |  |  |
| Q4 2019 | 921,046 | 104,891 | 19,450 | 19,450 | 92,550 | 112,000 |  |  |
| Q1 2020 | 1,023,718 | 102,672 | 12,200 | 12,200 | 76,200 | 88,400 |  |  |
שווי החברה

ב-2006 גייסה החברה 40 מיליון דולר ממספר יזמים, ביניהם מייסדי גוגל לארי פייג' וסרגיי ברין. ב-2008 סיים אברהארד את תפקידו כמנכ"ל החברה והוחלף ביזם זאב דרורי, ישראלי לשעבר. במקביל למשבר הכלכלי העולמי ב-2008 סבלה החברה מקצב הוצאות גבוה בטרם החלו הכנסות משמעותיות, ונאלצה לפטר עשרה אחוזים מכוח העבודה שלה. לאחר כשנה בתפקיד הועבר דרורי לתפקיד הסמנכ"ל ומאסק הפך ליו"ר ומנכ"ל החברה במקביל. דרורי עזב לאחר מספר חודשים.
ב-2 בינואר 2019 נחתך שווי החברה בכמעט 4 מיליארד דולר, זאת בעקבות הודעת החברה  על מספר נמוך מהצפוי של דגמי מודל 3 ברבעון הרביעי ועל הורדה של 2,000 דולר במחירי כל אחד מדגמיה – מודל 3, מודל S ומודל X – כדי לסייע לקונים בארצות הברית לקבל זיכוי מס פדרלי בסך 3,750 דולרים בלבד במהלך ששת החודשים הקרובים.
ב־18 בינואר 2019 הודיע מאסק על קיצוץ של 7% ממצבת כוח העובדים שלה. קיצוצים אלה התרחשו במטרה לצמצם עלויות ולשפר את מצבה הפיננסי וכדי לזרז את ייצור המכוניות מהדגם החדש, מודל 3. בעקבות הודעת המנכ"ל צנחה מניית החברה בוול סטריט ב-13%, בעקבות נפילת המניה נחתך שווי השוק של טסלה בכ-7.8 מיליארד דולר.
ב־23 במאי 2020  שווי החברה עמד על 151 מיליארד דולר, יותר מכל חברת רכב אחרת בארצות הברית ובעולם למעט "טויוטה". נתון זה בלט במיוחד על רקע מגפת הקורונה שגרמה לפגיעה קשה במכירת מכוניות ברחבי תבל. ביולי 2020 הפכה טסלה לחברת הרכב בעלת השווי הגבוה ביותר בעולם, עם שווי של 210 מיליארד דולר, אף שמבחינת היקף ייצור, היא הייתה יצרנית הרכב הקטנה ביותר. בשנה שלאחר מכן, עד אמצע 2021 זינק שווי החברה יותר מפי שלושה – לשווי של 733 מיליארד דולר.
ב־25 באוקטובר 2021 עבר שווי החברה את רף טריליון הדולר לאחר שזינקה ב-13% ביום, בעקבות עסקה עם חברת הרץ שקנתה 100 אלף מכוניות מתוצרתה במחיר של יותר מ-4 מיליארד דולר.
דגמי המכוניות > מודל S

מכונית היוקרה של החברה. אשר מהיווה כמכונית הדגל של החברה
דגמי המכוניות > מודל X

קרוסאובר יוקרתית של החברה
דגמי המכוניות > מודל 3

המכונית שהציגה טסלה באפריל 2016, מכונית משפחתית במחיר של החל מ־35,000 דולר. אספקת המכוניות החלה באמצע 2017, עם צבר הזמנות של כחצי מיליון מכוניות. כ-300 אלף מכוניות נמכרו תוך פחות מ-48 שעות מההשקה הרשמית.
דגמי המכוניות > מודל Y

מכונית קרוסאובר החדשה של החברה שהוצגה בשנת 2019.
דגמי המכוניות > טסלה סמי

משאית סמי-טריילר חשמלית עם יכולות אוטונומיות, כאשר המשאית הראשונה נמסרה בדצמבר 2022.
דגמי המכוניות > טסלה רודסטר 2022

מכונית ספורט חשמלית אשר מתיימרת להיות המכונית הכי מהירה בעולם, הוכרזה בשנת 2017 וצפויה להימכר החל משנת 2023. מאיצה מ־0 ל־100 קמ"ש ב־1.9 שניות.
דגמי המכוניות > טסלה סייברטראק 2021

טנדר כל-חשמלי העתיד להיות בשוק הרכבים בסוף שנת 2023. למכונית זו שלושה דגמים אשר טווח נסיעתם נע בין 400 ל־800 קילומטרים.
דגמי המכוניות > טסלה סייברקוואד

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
טרקטורון אשר אמור להגיע ביחד עם הסייברטראק.